Mesto Skalica – hlavný kontrolór

Správa o výsledku kontroly

HLK-9-2018

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : Kontrola činnosti Dobrovoľného hasičského zboru mesta Skalica - vykonaná od 12.03.2018 do 23.03.2018 .

**Kontrolované obdobie** : rok 2017

**Miesto a čas vykonania kontroly** : budova Dobrovoľného hasičského zboru v Skalici, v dňoch od 12.03.2018 do 23.03.2018

P**opis kontrolných zistení :**

Kontrolou dodržania Vyhlášky č. 611/2006 Z.z. o hasičských jednotkách na , kde je určené, že sa musia všetci členovia zúčastňovať zdokonaľovacej prípravy, v ktorej sa zdokonaľujú v činnostiach potrebných na zdolávanie požiarov, mimoriadnych udalostí, ako aj v obsluhe hasičskej techniky bolo zistené, že školenia nie sú organizované podľa uvedenej vyhlášky zo školení nie sú vyhotovené prezenčné listiny potvrdzujúce prítomnosť počas preškolenia vo vyhláške stanovených termínoch.

Dobrovoľný hasičský zbor mesta Skalica { ďalej len DHZ }nie je právnym subjektom , teda nemá žiadne oprávnenie vydávať faktúry za poskytovanie externých prác. Na mieste kontroly v budove , kde sídli DHZ neboli pri kontrole po výzve predložené žiadne faktúry veliteľom DHZ. Ďalším zistením bolo potvrdené , že DHZ pre právne subjekty sídliace v meste Skalica alebo fyzické osoby nemá vyhotovené žiadne dokumenty po príp. zmluvu o použití vybavenia DHZ . Vzniknutá problematika je dlhodobého charakteru. Na základe zistených skutočnosti navrhujem vypracovanie zmluvy na použitie technického vybavenia DHZ, ktorého je majiteľom Mesto Skalica{zmluva, dohoda alebo iný právny dokument }, na základe ktorého bude možné vykonať aj pre iný subjekt ako Mesto Skalica externé práce. Podrobnosti o vytvorení zmluvy po dohode sa budú riešiť čo v najkratšom časovom horizonte.

Ďalej bolo zistené, že v budove, kde sídli DHZ , ktorého majiteľom je Mesto Skalica sa v spoločenskej miestnosti viackrát uskutočnili rôzne podujatia, ktoré nemali spojitosť s činnosťou DHZ . Nakoľko tento vzniknutý problém je tiež dlhodobého charakteru navrhujem obdobne, ako v predchádzajúcom prípade, teda čo v najkratšom časovom horizonte vytvorenie zmluvy medzi právnym subjektom Mesto Skalica a prenajímateľom budovy / veľkej zasadačky /. Navrhujem podrobnosti, správne znenie a predmet zmluvy vytvoriť po konzultácii s právničkou Mesta Skalica .

Ďalej podľa slov veliteľa Dobrovoľného hasičského zboru mesta Skalica všetka hasičská technika je v akcieschopnom stave. Všetky vozidlá sú schopné okamžitého výjazdu. Akcieschopnosť organizácie je zabezpečená a v ďalšom období budú zaškolený nový členovia. K tomu by som uviedol, že je potrebné a nevyhnutné zabezpečiť plný počet dobrovoľných hasičov v počte 32, ktorý budú riadne preškolený, poistený a bude s nimi spísaná pracovná zmluva zo strany Mesta Skalica. Tiež doporučujem preveriť či vozidlá prepravujúce osoby sú poistené na prepravu osôb.

Ďalej bolo zistené, že na internetovej stránke Mesta Skalica nie je aktualizovaný menný zoznam členov DHZ. Navrhujem vždy po určitej zmene uvedené aktualizovať.

**Označenie zákonov a všeobecne záväzných prepisov, ktoré sa porušili:**

V uvedenom prípade konštatujem nedodržanie Vyhlášky č. 611/2006 Z.z. o hasičských jednotkách a nedostatočný prenos informácii týkajúce sa činnosti DHZ a Mestom Skalica.

**Námietky voči kontrolným zisteniam podané neboli.**

Nápravné opatrenia boli prijaté a to :

1 / S účinnosťou od 10.04.2018 bol vydaný pokyn primátora Mesta Skalica o nakladaní s majetkom mesta Skalica, ktorým je vybavený Dobrovoľný hasičský zbor mesta Skalica.

Predmetný pokyn primátora upravuje zásady nakladania s majetkom Mesta Skalica, ktorým je vybavený Dobrovoľný hasičský zbor mesta Skalica, s dôrazom na transparentnosť a efektívnosť nakladania s majetkom mesta.

Pokyn primátora počíta s dvomi typmi zmlúv, odplatná i bezodplatná, t.j. zmluva o nájme a zmluva o výpožičke, ktoré budú uzatvárané v závislosti od požadovaného účelu. Prílohou zmluvy o prenájme nehnuteľného majetku je súpis inventára.

Zamestnanci mesta Skalica a členovia DHZ boli oboznámení s obsahom pokynu a boli zároveň informovaní o povinnosti dôsledne dodržiavať Vyhlášku č. 611/2006 o hasičských jednotkách a o povinnosti viesť presnú evidenciu z preškolenia DHZ.

Dátum vyhotovenia správy: 24.04.2018 Hlavný kontrolór : Ing. Gejza Liska........................

Za kontrolovaný subjekt správu prevzal dňa ......................

Prednostka mestského úradu Skalica ......................................................